Միացեալ Նահանգներում նոյեմբերի 6-ին տեղի են ունեցել Կոնգրեսի միջանկեալ ընտրութիւնները, որոնք սովորաբար անցկացւում են նախագահի ընտրութիւնից երկու տարի անց։ Այս ընտրութիւններին պիտի վերընտրւէին ամերիկեան խորհրդարանի վերին պալատի՝ Սենատի 100 անդամներից 35-ը ստորին՝ Ներկայացուցիչների պալատի բոլոր 435 անդամները, 39 նահանգապետներ, ինչպէս նաեւ նահանգների օրէնսդրական ժողովների 6073 անդամներ, դատաւորներ ու դպրոցական օկրուգների խորհուրդների անդամներ: